***Tri boje: Bijelo*** (francuski *Trois couleurs: Blanc*) je humorna art filmska drama iz 1994. u francusko-poljsko-švicarskoj koprodukciji koju je režirao Krzysztof Kieślowski, a napisali sam Kieślowski i Krzysztof Piesiewicz. To je drugi dio njegove 'trilogije o tri boje' koja istražuje francuske revolucionarne ideale u moderno doba: ostali filmovi su *Tri boje: Plavo* i *Tri boje: Crveno*. Glavne uloge tumače Zbigniew Zamachowski i Julie Delpy. *Bijelo* se bavi temom jednakosti, te prati Poljaka Karola Karola kojeg je ostavila supruga u ponižavajućim okolnostima u Parizu, izgubi novac, svoj dom i prijatelje, ali se kao siromah u Varšavi odluči na povratak jednakosti u životu uz pomoć bogaćenja radi osvete.

*Tri boje: Bijelo* je, za razliku ostala dva filma trilogije, puno komičiniji, te se često navodi kao komedija, a i sa 87 minuta je najkraći film serijala. Dobio hvalospjeve kritičara te je nominiran za nekoliko nagrada.

Glavne uloge
------------

* Zbigniew Zamachowski - Karol Karol
* Julie Delpy - Dominique Vidal
* Janusz Gajos - Mikołaj
* Jerzy Stuhr - Jurek
* Aleksander Bardini - advokat
* Grzegorz Warchoł - elegantni čovjek
* Cezary Harasimowicz - Inspektor
* Jerzy Trela - gosp. Bronek
* Teresa Budzisz-Krzyżanowska - Madame Jadwiga

Nagrade
-------

Film je nominiran za Zlatni medvjed na Berlinaleu, gdje je Kieslowski dobio Srebrnog medjevda za najboljeg režisera.

Kritike
-------

Roger Ebert je cjelokupnu trilogiju 2003. uključio u svoj popis 'Velikih filmova':

> U trilogiji, *Plava* je anti-tragedija, *Bijela* anti-komedija a *Crvena* anti-romansa. Sva tri filma nas zgrabe sa narativnim zanimanjem. Oni su metafizički kroz primjer, ne kroz teoriju: Kieslowski priča parabolu, ali ne propovijeda lekciju... Zbigniew Zamachowski u *Bijelom* je napušten od svoje lijepe žene (Delpy) nakon što je prošao kroz velike muke da ju preseli u Pariz. Natrag doma, u Poljskoj, on želi skupiti milijune kako bi mogao biti njoj ravan, i dobiti svoju osvetu."
> 
> – Roger Ebert

> Priča zbog prenatrpanosti uglavnom iscrpljuje gledateljevu koncentraciju da bi se pohvatali svi odnosi i zbivanja - Kieslowski je nesumnjivo redatelj mirnog ritma - ali njezina je andegdotalnost u pojedinim trenucima stvarno neobična i poticajna.
> 
> – Arsen Oremović

Filmski leksikon navodi sljedeće o filmu:

> *Bijelo* (Srebrni medvjed u Berlinu) je crna krimi komedija o opsesiji, osveti i iskupljenju, protkana suptilnom ironijom i mnogo privlačnija široj publici. Kao i u *Plavom*, ljubav na kraju nadvladava mržnju i nerazumijevanje, a likovi dobivaju priliku da započnu nov život, dok osnovnoj temi slojevitih ljudskih osjećaja i odnosa redatelj pridodaje osobno viđenje dezintegracije svoje domovine u postkomunizmu. Ti su motivi izraženi prepoznatljivim prosedeom koji naglašava vizualnu ljepotu svakoga kadra, atmosferu i psihol. analizu karaktera, što omogućava iznimne glum. kreacije. Posebice je karakteristična uporaba prolepsi i analepsi koje ilustriraju lajtmotiv filma – povratak na staro odnosno uskrsnuće prošloga (npr. Karol se u sudnici prisjeća vjenčanja i nevjeste u bijelom), što također pridonosi namjernom poništavanju jasnih vremenskih granica i dojmu cikličnosti događaja.
> 
>

Izvori
------

1. ↑  Roger Ebert (9. 3. 2003). „Three Colors Trilogy: Blue, White, Red". rogerebert.com.
2. ↑  *Večernji list*, Ekran; *Tko gleda, zlo ne misli*; 2. V 1997. str. 28
3. ↑  T. Kurelec (2003). „Tri boje: Bijeloo". Filmski leksikon.

Eksterni linkovi
----------------

* *Three Colors: White* na sajtu IMDb
* *Three Colors: White* na AllRovi-u
* *Three Colors: White* na Rotten Tomatoes-u ()
* Criterion Collection - esej Colin MacCabe

| * p
* r
* u
Filmovi koje je režirao Krzysztof Kieślowski |
| --- |
| 
* *Tramwaj* (1966, kratki)
* *Urząd* (1966)
* *Koncert życzeń* (1967)
* *Zdjęcie* (1968)
* *Z miasta Łodzi* (1969)
* *Fabryka* (1970)
* *Przed rajdem* (1971)
* *Refren* (1972)
* *Robotnicy '71* (1972)
* *Między Wrocławiem a Zieloną Górą* (1972)
* *Podstawy BHP w kopalni miedzi* (1972)
* *Przejście podziemne* (1973)
* *Murarz* (1973)
* *Prześwietlenie* (1974)
* *Pierwsza miłość* (1974)
* *Personel* (1975)
* *Życiorys* (1975)
* *Klaps* (1976)
* *Szpital* (1976)
* *Blizna* (1976)
* *Spokój* (1976)
* *Z punktu widzenia nocnego portiera* (1977)
* *Nie wiem* (1977)
* *Siedem kobiet w różnym wieku* (1978)
* *Amator* (1979)
* *Dworzec* (1980)
* *Gadające głowy* (1980)
* *Krótki dzień pracy* (1981)
* *Przypadek* (1981)
* *Bez końca* (1984)
* *Krótki film o zabijaniu* (1987)
* *Krótki film o miłości* (1988)
* *Dekalog* (1988)
* *Siedem dni w tygodniu* (1988)
* *Podwójne życie Weroniki* (1991)
* *Trzy kolory. Niebieski* (1993)
* *Trzy kolory. Biały* (1993)
* *Trzy kolory. Czerwony* (1994)

 |  |